Môže sa Tanatril kombinovať s Magnerotom?
Dobrý deň, užívam tabletky na vysoký tlak Tanatril môžem k tomu brať aj magnerot? Ďakujem za odpoveď
Dobrý deň,
ďakujeme za Vašu otázku.
Medzi liekmi Tanatril a Magnerot neboli pozorované žiadne vzájomné interakcie. Ich súbežné užívanie je bezpečné a užívanie magnézia sa pri vysokom krvnom tlaku považuje aj za prospešné. Magnézium normalizuje napätie cievnej steny, vďaka čomu sa podieľa na znižovaní krvného tlaku. Zároveň prispieva k pravidelnému srdcovému rytmu, správnemu fungovaniu ciev a srdca.
Prajem pekný zvyšok dňa.
S pozdravom
PharmDr. Veronika Kiabová